ᱯᱩᱨᱱᱤᱭᱟ ᱩᱰᱟᱹᱱ ᱰᱟᱹᱦᱤ

ᱯᱩᱨᱱᱤᱭᱟ ᱦᱚᱭ ᱯᱷᱟᱹᱫᱽ ᱥᱴᱮᱥᱚᱱ (ICAO: VEPU) ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱯᱩᱨᱱᱤᱭᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱥᱤᱧᱚᱛᱤᱭᱟᱹ ᱦᱚᱭ ᱯᱷᱟᱹᱫᱽ ᱟᱜ ᱢᱤᱫ ᱛᱟᱦᱮᱱ ᱴᱷᱟᱶ ᱠᱟᱱᱟ ᱾ ᱥᱤᱱᱚ-ᱥᱤᱧᱚᱛᱤᱭᱟᱹ ᱞᱟᱹᱲᱦᱟᱹᱭ ᱚᱠᱛᱚ ᱨᱮ ᱥᱤᱧᱚᱛᱤᱭᱟᱹ ᱯᱷᱟᱹᱫᱽ ᱞᱟᱹᱜᱤᱫ ᱱᱚᱣᱟ ᱩᱰᱟᱹᱱ ᱰᱟᱹᱦᱤ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱮᱛᱚᱢᱼᱥᱟᱢᱟᱝ ᱴᱚᱴᱷᱟ ᱨᱮ ᱫᱚᱦᱚ ᱴᱷᱟᱶ ᱞᱮᱠᱟᱛᱮ ᱵᱮᱵᱷᱟᱨᱚᱜ ᱠᱟᱱᱟ ᱾ ᱩᱛᱷᱱᱟᱹᱣ ᱱᱚᱶᱟ ᱫᱚ ᱥᱤᱧᱚᱛ ᱥᱚᱨᱠᱟᱨᱟᱜ ᱩᱰᱟᱱ-᱔ ᱡᱚᱡᱚᱱᱟ ᱨᱮ ᱠᱚ ᱵᱟᱪᱷᱟᱣ ᱟᱠᱟᱫᱟ ᱾ ᱥᱤᱧᱚᱛ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱚᱴᱚᱨᱤᱴᱤ ᱫᱚ ᱩᱰᱟᱹᱱ ᱠᱟᱹᱢᱤ ᱞᱟᱹᱜᱤᱫ ᱥᱚᱨᱠᱟᱨᱤ ᱥᱟᱨᱦᱟᱣ ᱮ ᱮᱢ ᱟᱠᱟᱫ ᱮᱭᱟ, ᱢᱮᱱᱠᱷᱟᱱ ᱵᱮᱱᱟᱣ ᱠᱟᱹᱢᱤ ᱦᱚᱨᱟ ᱨᱮ ᱚᱠᱚᱭ ᱦᱚᱸ ᱩᱰᱟᱹᱱ ᱰᱟᱹᱦᱤ ᱞᱟᱹᱜᱤᱫ ᱡᱟᱭᱜᱟ ᱮᱢᱚᱜ ᱨᱮ ᱵᱟᱝ ᱠᱚ ᱨᱮᱵᱮᱱ ᱠᱟᱱᱟ ᱾ ᱵᱤᱦᱟᱨ ᱥᱚᱨᱠᱟᱨ ᱯᱟᱴᱱᱟ ᱦᱟᱭᱠᱳᱨᱴ ᱨᱮ ᱪᱟᱹᱥᱤ ᱠᱚᱣᱟᱜ ᱠᱮᱥ ᱠᱟᱹᱢᱤ ᱦᱚᱨᱟ ᱠᱷᱟᱹᱛᱤᱨ ᱯᱟᱥᱮᱱᱡᱟᱨ ᱴᱟᱨᱢᱤᱱᱟᱞ, ᱵᱤ.ᱟᱭ.ᱯᱤ. ᱛᱟᱦᱮᱱ ᱴᱷᱟᱶ , ᱠᱟᱨᱜᱳ ᱴᱟᱨᱢᱤᱱᱟᱞ ᱟᱨ ᱰᱟᱦᱟᱨ ᱥᱟᱶ ᱡᱚᱲᱟᱣ ᱞᱟᱹᱜᱤᱫ ᱓ ᱮᱠᱚᱨ ᱡᱟᱭᱜᱟ ᱵᱟᱝ ᱦᱟᱛᱟᱣ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱫ ᱾ ᱟᱭᱢᱟ ᱜᱟᱱ ᱩᱰᱟᱹᱱ ᱰᱟᱹᱦᱤ ᱠᱚ ᱩᱰᱩᱠ ᱞᱟᱹᱜᱤᱫ ᱛᱮ ᱨᱟᱱᱣᱮ ᱫᱚ ᱢᱟᱨᱟᱜᱞᱝ ᱦᱩᱭᱩᱜ ᱠᱟᱱᱟ ᱾ ᱱᱮᱯᱟᱞ ᱨᱮᱭᱟᱜ ᱯᱩᱨᱩᱵᱽ ᱴᱚᱴᱷᱟ, ᱵᱤᱦᱟᱨ, ᱡᱷᱟᱨᱠᱷᱚᱸᱰ ᱟᱨ ᱯᱩᱨᱩᱵᱽ ᱛᱟᱨᱟᱭ ᱴᱚᱴᱷᱟ, ᱵᱤᱥᱮᱥ ᱠᱟᱛᱮ ᱢᱟᱫᱷᱮᱯᱩᱨᱟ, ᱯᱩᱨᱱᱤᱭᱟ, ᱠᱟᱴᱤᱦᱟᱨ, ᱟᱨᱟᱨᱤᱭᱟ, ᱠᱤᱥᱟᱱᱜᱚᱸᱡᱽ ᱟᱨ ᱵᱤᱨᱟᱴᱱᱚᱜᱚᱨ ᱨᱮᱱ ᱦᱚᱲ ᱠᱚ ᱱᱚᱸᱰᱮ ᱠᱷᱚᱱ ᱜᱚᱲᱚᱭ ᱠᱚ ᱧᱟᱢᱟ ᱾ ᱱᱤᱛ ᱫᱚ ᱚᱛ ᱦᱟᱥᱟ ᱵᱟᱵᱚᱛ ᱠᱳᱨᱴ ᱨᱮ ᱫᱚ ᱯᱩᱨᱟᱹᱣ ᱮᱱᱟ ᱟᱨ ᱯᱚᱱᱚᱛ ᱩᱰᱟᱹᱱ ᱰᱟᱹᱦᱤ ᱥᱚᱨᱠᱟᱨ ᱴᱷᱮᱱ ᱮ ᱮᱢ ᱮᱱᱟ ᱵᱮᱱᱟᱣ ᱠᱚ ᱮᱦᱚᱵ ᱠᱮᱫᱟ ᱾ ᱱᱚᱣᱟ ᱦᱚᱸ ᱧᱮᱞ ᱢᱮ ᱜᱟᱭᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱟᱨᱵᱷᱚᱝᱜᱟ ᱩᱰᱟᱹᱱ ᱰᱟᱹᱦᱤ ᱡᱚᱭ ᱯᱨᱚᱠᱟᱥ ᱱᱟᱨᱟᱭᱚᱬ ᱩᱰᱟᱹᱱ ᱰᱟᱹᱦᱤ ᱨᱟᱠᱥᱟᱣᱩᱞ ᱩᱰᱟᱹᱱ ᱰᱟᱹᱦᱤ ᱜᱟᱭᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ